നയിക്കാന് ദ്രാവിഡ് ലോകകപ്പിനുശേഷം ചുമതലയേല്ക്കും ന്യൂഡല്ഹി ഇന്ത്യന് ക്രിക്കറ്റ് ടീം പരിശീലകനാകാന് രാഹുല് ദ്രാവിഡ് രംഗത്ത്. ട്വന്റി20 ലോകകപ്പിനുശേഷം ദ്രാവിഡ് സ്ഥാനമേല്ക്കും. രവി ശാസ്ത്രിയുടെ കാലാവധി അവസാനിക്കുന്ന സാഹചര്യത്തിലാണ് ബിസിസിഐ പുതിയ പരിശീലകനെ തേടിയത്. ഔദ്യോഗികതീരുമാനം പിന്നീടുണ്ടാകും. ഇന്ത്യന് ക്രിക്കറ്റ് ടീം മുന് ക്യാപ്റ്റനായ ദ്രാവിഡ് ബിസിസിഐയുടെ പട്ടികയില് ആദ്യംതന്നെയുണ്ടായിരുന്നു. എന്നാല്, തുടക്കത്തില് ദ്രാവിഡ് വിസമ്മതിച്ചു. ബിസിസിഐ തലവന് സൗരവ് ഗാംഗുലിയും സെക്രട്ടറി ജയ് ഷായും ദ്രാവിഡുമായി ചര്ച്ച നടത്തിയിരുന്നു. ഇതിനൊടുവില് സമ്മതം മൂളി. നിലവില് ദേശീയ ക്രിക്കറ്റ് അക്കാദമി ഡയറക്ടറാണ് കര്ണാടകക്കാരന്. 2019 മുതല് അക്കാദമി തലപ്പത്താണ്. ഇന്ത്യന് അണ്ടര് 19, എ ടീമുകളുടെ പരിശീലകനായും പ്രവര്ത്തിച്ചു. കഴിഞ്ഞ ജൂലൈയില് ഇന്ത്യന് ടീമിന്റെ ശ്രീലങ്കന് പര്യടനത്തിലും പരിശീലകനായി. രണ്ടാംനിര ടീമായിരുന്നു അന്ന് പര്യടനത്തില്.ദ്രാവിഡ് സമ്മതം മൂളിയതോടെ ബിസിസിഐ മറ്റുള്ളവരെ പരിഗണിക്കില്ല. ബോര്ഡ് ഔദ്യോഗികമായി പരിശീലകനുള്ള അപേക്ഷ വിളിച്ചിട്ടില്ല. ബാറ്റിങ്, ബൗളിങ്, ഫീല്ഡിങ് പരിശീലകരുടെയും കാലാവധി അവസാനിച്ചു. ബൗളിങ് പരിശീലകനായി പരസ് മാംബ്രെയെയാണ് പരിഗണിക്കുന്നത്. ദ്രാവിഡിന്റെ പരിശീലകസംഘത്തിലും ക്രിക്കറ്റ് അക്കാദമിയിലും മാംബ്രെ ഏറെ കാലമുണ്ടായിരുന്നു. ഭരത് അരുണാണ് നിലവില് ബൗളിങ് പരിശീലകന്. രണ്ടുവര്ഷത്തേക്കായിരിക്കും ദ്രാവിഡിന്റെ നിയമനം. നവംബര് അവസാനം ന്യൂസിലന്ഡുമായി നടക്കുന്ന പരമ്ബരയില് ചുമതലയേല്ക്കും.